На основу члана 12. став 6. и 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/17, 37/18 и 29/19), члана 17. Правилника о раду Комисије за доделу средстава удружењима из области друштвеног и хуманитарног рада („Службени гласник града Врања“, број: 23/2016), и члана 61. и 63. Пословника Градског већа града Врања („Службени гласник града Врања“, број: 5/2024), Градско веће града Врања на седници одржаној дана: 15.04.2024. године, разматрало је Предлог Комисије за доделу средстава из области друштвеног и хуманитарног рада бр.06-94/24-04 од 08.04.2023. године и донело је

**ОДЛУКУ**

**О ФИНАНСИРАЊУ/СУФИНАНСИРАЊУ ПРОЈЕКАТА/ПРОГРАМА УДРУЖЕЊА ИЗ ОБЛАСТИ ДРУШТВЕНОГ И ХУМАНИТАРНОГ РАДА У 2024. ГОДИНИ**

**Члан 1.**

У области друштвеног и хуманитарног рада, из буџета града Врања у 2024. години, финансирају/суфинансирју се следећи пројекти:

|  |  |  |  |
| --- | --- | --- | --- |
| **Р. бр.** | **Подносилац пројекта** | **Назив пројекта** | **Одобрени износ средстава** |
| 1. | Удружење за помоћ ментално недовољно развијеним особама (МНРО) Врање | Програмске кроз пројектне активности за помоћ недовољно развијеним особама (МНРО) |  3.600.000 |
| 2. | Међуопштинска организација Савеза слепих Србије-Врање | Рад за добробит слепих из дана у дан | 2.400.000 |
| 3. | Међуопштинска организација глувих и наглувих | Интеграција глувих и наглувих особа кроз активности |  2.160.000 |
| 4. | Удружење особа са параплегијом | У здравом телу здрав дух | 1.300.000 |
| 5. | Удружење Говори гласно | Наша машта може свашта |  800.000 |
| 6. | Удружење пензионера Ђеренка | Повећање социјалне укључености живота старих суграђана |  300.000 |
| 7. | Удружење Заштитник | Помоћ угроженима |  300.000 |
| 8. | Одбор за људска права | Жена – жени  | 250.000  |
| 9. | Удружење СПА Врањска Бања | Ментално здравље за све | 100.000  |
| 10. | Удружење Жуто цвеће | Промоција обичаја и културе Врањског краја у Београду | 450.000 |
| 11. | Клуб младих уметника 54 | Чуј ме свете ја сам дете | 70.000 |
| 12. | Друштво онколошких пацијената | Ти можеш | 400.000 |
| 13. | Удружење Коце заувек  | Акција добровољног давања крви |  400.000 |
| 14. | Удружење мултипле склерозе Пчињског округа Врање | Заједно можемо све | 800.000 |
| 15. | Друштво за церебралну парализу Сунце | Наш кутак | 600.000 |
| 16. | Удружење Субнор | Бранили су отаџбину и немојмо их заборавити |   400.000 |
| 17. | Удружење покрет ветерана | Јачање и унапређење рада удружења |  400.000 |
| 18. | Удружење српских ратних ветерана | Рад за добробит српских ветерана, ратних војних инвалида и чланове палих бораца | 400.000 |
| 19. | Удружење бајкера Врање | Хуманост пре свега |  300.000  |
| 20. | Удружење глас Врање | Бесплатна правна помоћ за социјално угрожене становнике на територији града Врања |  100.000 |
| 21. | Удружење Ваши најбољи пријатељи | Укључимо се заједно |  70.000 |
| 22. | Удружење Квантум | Здравље на дохват руке | 200.000 |
| 23. | Удружење ЕКО центар Врањска Бања | Јачање вештина родитељства кроз едукативне радионице |  70.000 |
| 24. | Удружење Цедем | Удружење Цедем | 100.000 |
| 25. | Удружење дијализираних, трансплантираних бубрежних инвалида Врања | Превенција-лакша дијализа-дужи живот | 150.000 |
| 26. | Тениско спортско удружење | Инклузивни тениски програм за децу са инвалидитетом и децу са посебним потребама | 150.000 |
| 27. | Центар за друштвене интеграције | Приступачност плус |  100.000 |
| 28. | Омладинско удружење ПРОАКТИВЕ | Млади за здравије сутра |  70.000 |
| 29. | Удружење Јустиција | Унапређење положаја особа са инвалидитетом |   150.000 |
| 30. | Удружење Гоце Делчев | Давање крви-чин солидарности |  50.000  |
| 31. | Центар за унапређење безбедносне културе и дигитализације у друштву | Сајбер безбедност и људска права у дигиталном свету | 70.000 |
| 32. | Удружење пензионисаних припадника војске и војних ветерана Србије-Градски одбор Врање | Израда јединствене базе података, апликације са реалном социјалном картом плановаудружења за Пчињски округ |   50.000  |
| 33. | Удружење грађана Бањице Београд-Подружница Врање |  Безбедност 017 |  50.000 |
| 34. | Удружење Црвена ружа | По хуманости се млади познају | 50.000 |
| 35. | Удружење младих Наш свет-наша правила | Психолошко саветовалиште за младе |  70.000 |
| 36. | Хуманитарна организација Вериттас 017 Врање | Пакет солидарности |  70.000 |

**Члан 2.**

Са подносиоцима пројекта из члана 1. ове Одлуке, којима су средства из буџета одобрена, у име Града, градоначелник закључује уговор о финансирању/суфинансирању пројеката из области друштвеног и хуманитарног рада у 2024. години.

**Члан 3.**

Одлука ступа на снагу даном доношења.

Одлуку објавити у „Службеном гласнику града Врања и званичном сајту града Врања.

 **O б р а з л о ж е њ е**

 У складу са чланом 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада, Градско веће града Врања расписало је јавни конкурс за финансирање или суфинансирање пројеката удружења у области друштвеног и хуманитарног рада. Текст конкурса објављен је на званичном зајту града Врања и био отворен 15 дана.

 Комисија за доделу средстава удружењима у области друштвеног и хуманитарног рада, извршила је стручну оцену свих пристиглих пријава, сачинила листу вредновања и рангирање пријављених пројеката по расписаном конкурсу. Листа вредновања објављена је на званичном сајту града Врања и на исту није било приговора.

 Сходно одредбама члана 8. став 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/17,32/17, 37/18 и 29/19 ), Комисија за доделу средстава удружењима у области друштвеног и хуманитарног рада утврдила је Предлог Одлуке о додели средстава за финансирање/суфинансирање пројеката у области друштвеног и хуманитарног рада број 06-94/4-04 и доставила Градском већу.

 На основу Предлога Комисије може се закључити да одобрени пројекти у потупности задовољавају услове конкурса, пројекти су детаљно разрађени, са реалним буџетом, активности усмерене постизању циља, те Градско веће усваја предлог Комисије и доноси Одлуку као у диспозитиву.

**ГРАДСКО ВЕЋЕ ГРАДА ВРАЊА,**

**број: 06-97/1//2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

На основу члана 15, 22. и 61. Пословника Градског већа града Врања („Службени гласник града Врања“, број: 5/24), Градско веће града Врања, на седници одржаној дана:15.04.2024.године, донело је

# Р Е Ш Е Њ Е

**О ОБРАЗОВАЊУ ОРГАНИЗАЦИОНОГ ОДБОРА ЗА РЕАЛИЗАЦИЈУ ФЕСТИВАЛА „ВРАЊСКА ГРАДСКА ПЕСМА“**

**Члан 1.**

 **ОБРАЗУЈЕ СЕ** Организациони одбор за реализацију Фестивала „Врањска градска песма“, у саставу:

 председник,

* **др Слободан Миленковић,** градоначелник,

 заменик председника,

* **Милан Илић,**  заменик градоначелника,

 секретар Одбора,

* **Валентина Матушко**, шеф Кабинет градоначелника,

 чланови Одбора,

 1**. Зорица Јовић**, председница Скупштине,

 2. **Бојан Костић**, члан Градског већа,

3. **Изабела Савић**,в.д.директор Културног образовног центра,

4. **Вида Стојановић,** представник Одељења за друштвене делатности,

5. **Ивана Тасић,** извођач изворних народних,

 6. **Бранимир Стошић Каце,** извођач изворних народних песама,

 7. **Дејан Димић**, члан гупе „Извор“.

 8. **Јасмина Стошић,** представник ЈУ Позориште „Бора Станковић“**,**

9. **Тања Јовановић Близнаковски**, директор Музичке школе „Стеван Мокрањац“,

 10. **Станица Спасић**, Служба за односе са јавношћу,

 11. **Смиља Антић**, руководилац Одељења за послове органа града и

 12. **Милан Здравковић,** кабинет градонаечника.

**Члан 2.**

 Задатак Организационог одбора је да предузме све потребне мере и активности за рализацију Фестивала „Врањска градска песма“.

**Члан 3.**

Мандат Организационог одбора траје од дана доношења Решења, до завршетка задатка из члана 2. ововг Решења.

**Члан 4.**

 Решење ступа на снагу даном доношења.

 Решење објавити у Службеном гласнику града Врања.

**ГРАДСКО ВЕЋЕ ГРАДА ВРАЊА,**

**број: 06-97/2/2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

На основу члана 15, 22, 61. и 63. Пословника Градског већа града Врања („Службени гласник града Врања“, број: 5/24), Градско веће града Врања, на седници одржаној дана: 15.04.2024. године, донело je

**Р Е Ш Е Њ Е**

**О ОБРАЗОВАЊУ ОРГАНИЗАЦИОНОГ ОДБОРА КУЛТУРНО-ТУРИСТИЧКЕ МАНИФЕСТАЦИЈЕ ПОД ПОКРОВИТЕЉСТВОМ ГРАДА И НАЗИВОМ „ВРАЊСКО КУЛТУРНО ЛЕТО 2024. ГОДИНЕ“**

**Члан 1.**

Образује се Организациони одбор културно-туристичке манифестације под покровитељством Града и називом „Врањско културно лето 2024. године“, у следећем саставу:

председник,

* **др Слободан Миленковић**, градоначелник,

заменик председника,

**- Зорица Јовић**, председница Скупштине града,

координатор свих активности,

* **Милан Илић**, заменик градоначелника,

секретар,

* **Валентина Матушко,** шеф Кабинета градоначелника,

чланови:

 1. **Драган Сентић,** председник Градске општине Врањска Бања,

 2. **Бојан Костић**, члан Градског већа,

 3. **Ненад Ђорђевић,** члан Градског већа,

 4. **Дарко Филиповић,** члан Градског већа,

 4. директор ЈУ „Народни универзитет“,

 5. **Зоран Најдић**, директор Установе -Јавна библиотека „Бора Станковић“,

 6. **Маја Алексић**, директор ЈУ Народни музеј,

 7. **Ненад Јовић**, в.д.директор ЈУ Историјски архив „31. јануар“.

 8.**Тања Јовановић- Близнаковски**, директор Музичке школе „Стеван Мокрањац“,

 9. **Стефан Филиповић**, директор ЈУ Туристичка организација града Врања**,**

10. **Изабела Савић,** директор Установе Културно образовног центара,

 11. **Ана Костић,** Канцеларија за локални економски развој,

 12. **представник**  Полицијске управе Врање,

 13. **Вида Стојановић,** самостални саветник за културу у Одељењу за друштвене делатности и

 14.**Смиља Антић,** руководилац Одељења за послове органа Града.

**Члан 2.**

Задатак Организационог Одбора је да предузме све потребне мере и активности око припреме и организовања свих планираних манифестација у оквиру „Врањског културног лета 2024. године“, као и да по потреби, од чланова Одбора, образује групе које би биле ангажоване за обављање одређених послова за сваку манифестацију, а њима би руководили координатори Одбора.

Организациони одбор одлучује које ће манифестације бити спроведене у оквиру „Врањског културног лета 2024. године“.

Одбор је у обавези да након завршетка манифестација Градском већу поднесе Извештај о спроведеном програму „Врањског културног лета“ са финансијским извештајем.

**Члан 3.**

Овлашћује се Организациони одбор, да у складу са временским одржавањем манифестација пријављује јавне скупове на територији Града.

**Члан 4.**

Мандат Одбора траје до завршетка свих манифестација, односно до подношења и усвајања Извештаја из члана 2. става 3. овог Решења.

**Члан 5.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**број: 06-97/3/2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

На основу члана 15, 22, 61. и 63. Пословника Градског већа града Врања („Службени гласник града Врања“, број: 5/24), Градско веће града Врања, на седници одржаној дана: 15.04.2024. године**,** донело je

 **Решење**

 **о образовању Организационог одбора**

**манифестације „ Дечји фестивал 2024“**

**Члан 1.**

 Образује се Организациони одбор манифестације „Дечји фестивал 2024“, у саставу:

председник:

* **др Слободан Миленковић**, градоначелник града Врања;

 заменик председника:

* **Милан Илић**, заменик гадоначелника,

 секретар:

* **Смиља Антић**, руководилац Одељења за послове оргна Града,

 чланови:

1. **Зорица Јовић**, председница Скупштине,
2. **Бојан Костић,** члан Градског већа
3. **Ненад Ђорђевић,** члан Градског већа;
4. **Мирјана Савов,** шефОдсека за образовање, културу, спрот, омладину и информисање;
5. **Лидија Петковић,** директор Предшколске установе Наше дете у Врању;
6. **Наташа Стаменковић,** представникПредшколске установе Наше дете у Врању;
7. **Марија Алексић,** представникПредшколске установе Наше дете у Врању;
8. **Саша Недељковић**, начелник Полицијске управе Врање;
9. **Синиша Николић**, командант 4.бригаде Копнене Војске;
10. **Милица Јазиковић,** директор Дома здравља у Врању**;**
11. **Томислав Стефановић,** секретар Црвеног крста у Врању**.**
12. **Jaсмина Стојановић,** директор ЈУ Школа анимираног филма
13. **Стефан Филиповић,** в.д. директор ЈУ Туристичка организација града Врања**,**
14. **Изабела Савић, в.д.** директор Културно образовног центра **,**
15. **Гордана Јовановић**, председник Актива директора средњих школа и
16. **Тијана Ђокић**, председник Актива директора основних школа.

**Члан 2.**

 Задатак Организационог одбора је да утврди предлог програма манифестације Дечији фестивал и прати реализацију истог.

 За реализацију фестивала и спровођење активности предвиђене програмом манифестацје задужује се Предшколска установа Наше дете у Врању и Туристичка организација града Врања.

**Члан 3.**

 Мандат Радне групе траје до реализације задатка из члана 2 овог Решења.

**Члан 4.**

 Решење ступа на снагу даном доношења.

 Решење објавити у Службеном гласнику града Врања.

**ГРАДСКО ВЕЋЕ ГРАДА ВРАЊА,**

**број: 06-97/4/2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

На основу члана 28. став 2. и члана 44. став 1. Закона о црквама и верским заједницама (''Службени гласник РС'', бр. 36/2006), и члана 12. Одлуке о буџету града Врања за 2024. годину (Службени гласник града Врања број: 3/24) и члана 6. Правилника о  начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), Градско веће града Врања, објављује:

**Ј А В Н И   К О Н К У Р С
ЗА ФИНАНСИРАЊЕ/СУФИНАНСИРАЊЕ ПРОЈЕКАТА**

**ЦРКАВА И ВЕРСКИХ ЗАЈЕДНИЦА**

**ИЗ БУЏЕТА ГРАДА ВРАЊА У 2024. ГОДИНИ**

1. **ОБЛАСТ КОНКУРСА**

 Средства предвиђена у буџету Града Врања за доделу средстава ради финасирања/суфинансирања појеката цркава и верских заједница предвиђена су за:

* обнову постојећих црквених објеката који су без обнове дужи временски период, а посебно црквених објеката који су споменици културе,
* обнова парохијских домова и верских објеката-споменика,
* обнову икона, верских и сакралних предмета,
* стављање нових фасада и кречење црквених објеката,
* обнову кровова који прокишњавају на црквеним објектима,
* санирање влаге на црквеним зидовима,
* изградњу нових и обнову пропалих ограда око црквених објеката,
* организовање традиционалних годишњица које су посвећене имену које црква носи и
* организовање црквених манифестација.
1. **НАМЕНА И ИЗНОС СРЕДСТАВА**

 Укупан износ средстава планиран за финансирање/суфинансирање пројеката цркава и верских заједница из буџета града Врања у 2024. години у складу са Одлуком о буџету Града Врања за 2024 годину, износи: 2.000.000,00 динара.

 **ПРАВО УЧЕШЋА НА КОНКУРСУ**

 Право подношења пријаве за финансирање или суфинансирање пројеката цркава и верских заједница из буџета Града Врања имају цркве и верске заједнице које су:

 - уписане у Регистар цркава и верских заједница при министарству Владе Републике Србије надлежном за послове вера,

* налазе на територији града Врања и
* пројекат реализују на територији града Врања.

 Једна црква/верска заједница може учествовати са највише једним предлогом пројекта

1. **ФОРМАЛНИ УСЛОВИ УЧЕШЋА НА КОНКУРСУ**

 Удружење подноси пријаву на конкурс која подразумева подношење конкурсне документације у предвиђеном року Комисији. Пројекат се мора реализовати најкасније до 31. децембра 2024. године.

**Конкурсна документација садржи:**

* Пријавни образац предлога пројекта;
* Уверење да је црква, односно верска заједница уписана у регистар надлежног органа
* Последњи извод (не старији од 7 дана) пословне банке да рачун подносиоца пријаве није у блокади
* Буџет пројекта
* Изјава о прихватању услова конкурса

 Потребно је доставити три примерка (један оригинал и две копије) конкурсне документације који је потписан и оверен печатом (на местима која су за то предвиђена). Подносиоци пријава своје предлоге пројеката треба да попуњавају на српском језику, ћириличним писмом. Пријавни образац треба попунити јасно и прецизно, како би пријава могла да се процени на најбољи могући начин.

 **Прихватљиви трошкови укључују:**

* Трошкове потрошног материјала и материјала потребног за реализацију програма/пројекта,
* Tрошкове који директно произилазе из предложених активности: информисање, оглашавање, штампање, трошкови организације обука итд., укључујући трошкове финансијских услуга (банкарских провизија), трошкове ангажованих лица,
* Трошкове ПДВ- а.

 **Неприхватљиви трошкови су:**

* дугови и покривање губитака или дуговања;
* пројекти са комерцијалним ефектима;
* ставке које се већ финансирају из других пројеката;
* пројекти који су претходне године већ били финансирани из градског буџета а нису реализовани;
* пројекти чије су једине програмске активности путовања, студије, учешће на конференцијама, предавања стручњака и сличне активности;
* програми чије су програмске активности награде и спонзорства појединцима и другим организацијама.
1. **КРИТЕРИЈУМИ ЗА ДОДЕЛУ СРЕДСТАВА**

 Приликом расподеле средстава на основу редовног конкурса, између појединачних субјеката предност има субјект са хитнијим потребама за инвестиционим радовима, већим бројем објеката или са већим бројем верника.

1. **НАЧИН ПРИЈАВЕ НА КОНКУРС**

 Попуњени, оверени и одштампани пријавни образац у три примерка (један оригинал и две копије) и пратећа документација доставља се Комисији за спровођење конкурса за доделу средстава црквама и верским заједницама, у затвореној коверти са назнаком**: „Пријава на** **конкурс за финансирање пројеката од јавног интереса која реализују цркве и верске заједнице из буџета Града Врања -не отварати“.**

 Пријаве доставити поштом на адресу град Врање, Градска управа, улица Краља Милана бр.1, или лично на писарницу у згради Градске управе.

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин (нпр. факсом или електронском поштом) неће бити узете у разматрање.

 Рок за подношење пријава је 15 дана од објављивања конкурса, закључно са 30.04. 2024. године.

 Текст конкурса објављује се на званичном сајту града Врања

 Пријава се подноси на јединственим обрасцима Конкурса које можете преузети са сајта [www.vranje.org.rs](http://www.vranje.org.rs)

 Валидним ће бити сматране само Пријаве послате на овом обрасцу.

 Неблаговремене пријаве неће бити разматране, а непотпуне пријаве ће се сматрати неисправним.

 Додатне информације могу се добити на бр. тел.017/ 421-029

1. **ИНФОРМИСАЊЕ О РЕЗУЛТАТИМА КОНКУРСА**

 Листа вредновања и рагнирања пројеката објављује се на званичној интернет страници града.

 Учесници конкурса имају право да поднесу приговор на Листу вредновања Комисији у року од 3 дана, од дана објављивања.

 Комисија одлучује о поднетом приговору у року од 15 дана од дана пријема приговора.

 Одлуку о избору пројеката који се финансирају/суфинансирају из буџета Града Врања на основу коначне ранг листе доноси Градско веће града Врања.

Саставни део текста конкурса објављеног на сајту града је пријавни образац, пријава о прихватању обавезе подносиоца пријаве и буџет пројекта.

**ГРАДСКО ВЕЋЕ ГРАДА ВРАЊА,**

**број: 06-97/5/2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић**

На основу чл. 146. ст. 1. и 2. Закона о планирању и изградњи („Службени гласник РС“, број:72/2009, 81/2009 - испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023), чл. 20, чл. 32. и чл. 66. ст. 3. Закона о локалној самоуправи („Службени гласник РС“, број 129/07 и 83/14-др.закон, 101/16-др.закон, 47/18 и 111/2021 – др.закон), чл. 33.ст.1.тач. 47) Статута града Врања („Службени гласник града Врања“,број 37/18, 36/20,15/22 и 3/23), Скупштина града Врања, на седници одржаној \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.године, доноси

**О Д Л У К У**

 **О ИЗМЕНИ И ДОПУНИ ОДЛУКЕ О МАЊИМ**

**МОНТАЖНИМ ОБЈЕКТИМА**

**ПРИВРЕМЕНОГ КАРАКТЕРА НА ТЕРИТОРИЈИ ГРАДА ВРАЊА**

Члан 1

Одлука о мањим монтажним објектима привременог карактера на територији града Врања (Службени гласник града Врања број: 11/19 и 01/20 ), у члану 12, мења се и гласи:

„Одлуку о покретању поступка за давање у закуп локације за постављање мањих монтажних објеката привременог карактера, јавним надметањем или прикупљањем писмених понуда, као и одлуку о расписивању јавног огласа, доноси Градско веће, на предлог Јавног предузећа „Урбанизам и изградња града Врања“.

Одлуку о покретању поступка за давање у закуп локације за постављање билборда јавним надметањем или прикупљањем писмених понуда, kao и одлуку о расписивању јавног огласа, доноси Градско веће на предлог Јавног предузећа „Урбанизам и изградња града Врања“.

Јавни оглас о спровођењу поступка јавног надметања или прикупљања писмених понуда за давање у закуп локације за постављање киоска и спортских објеката (у даљем тексту: јавни оглас) објављује Јавно предузеће „Урбанизам и изградња града Врања“.

 Јавни оглас из става 3. овог члана објављује се у дневном листу који се дистрибуира на територији града Врања и на званичној интернет страници Града и Јавног предузећа „Урбанизам и изградња града Врања“, уз навођење датума под којим је јавни оглас објављен у дневном листу.

Члан 2

 Члан 14 , став 1, мења се и гласи:

„Поступак јавног надметања, односно прикупљања писмених понуда за давање у закуп локације за постављање киоска и спортских објеката, путем јавног оглашавања спроводи **Комисија за спровођење поступка давања у закуп грађевинског земљишта у јавној својини града ради постављања мањих монтажних објеката привременог карактера, коју образује Градско веће**.

Поступак јавног надметања односно прикупљања писмених понуда за давање у закуп локације за постављање билборда путем јавног оглашавања спроводи Комисија за спровођење поступка издавања у закуп локација за постављање билборда, коју образује Градско веће“.

 Став 4 истог члана Одлуке, мења се и гласи:

„Стручне, организационе и административно-техничке послове за потребе Комисије за спровођење поступка давања у закуп грађевинског земљишта у јавној својини града Врања ради постављања мањих монтажних објеката привременог карактера обавља ЈП „Урбанизам и изградња града Врања“, док послове за потребе Комисије за спровођење поступка издавања у закуп локација за постављање билборда, такође обавља Јавно преддузеће „Урбанизам и изградња града Врања“.

Члан 3

Члан 21, мења се и гласи:.

На основу правоснажне Одлуке Комисије за спровођење поступка давања у закуп грађевинског земљишта у јавној својини града ради постављања мањих монтажних објеката привременог карактера, Градско веће града Врања доноси Решење о давању у закуп локације за постављање привременог објекта.

 Предлог решења за давање у закуп локација за постављање мањих монтажних објеката, као и предлог решења за давање у закуп локација за постављање билборда, припрема Јавно предузеће „Урбанизам и изградња града Врања“ .

Члан 4

У члану 23, став 2 мења се и гласи:

„Уговор са закупцем локације за мање монтажне објекте, као и уговоре о закупу локације са закупцем локације за билборде, закључује Јавно предузеће „Урбанизам и изградња града Врања.“

Члан 5

У члану 26, иза става 1, додаје се нови став, који гласи:

„Одобрење за постављање билборда, надлежна јединица Градске управе за комуналне делатности доставља Јавном предузећу Урбанизам и изградња града Врања, које обавља административне послове у вези са издавањем у закуп локације за монтажне објекте и билборде, врши наплату и контролу наплате закупнине.“

Члан 6

Одлука ступа на снагу осмог дана од дана објављивања у "Службеном гласнику града Врања".

СКУПШТИНА ГРАДА ВРАЊА,

дана:\_\_\_\_2024. године, број: \_\_\_2024. године

 ПРЕДСЕДНИЦА

СКУПШТИНЕ ГРАДА,

 Зорица Јовић,дип.ецц.



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је Извoд из записника са 13. и 15. редовне седнице Градског већа и донело следећи

***З А К Љ У Ч А К***

 Прихвата се Извoд из записника са 13. и 15. редовне седнице Градског већа, број. 06-80/2024-04 и 06-93/2024-04.

 Закључак доставити: Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 др Слободан Миленковић



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

**СКУПШТИНА ГРАДА**

**-председници-**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је Нацрт Решења о отуђењу уз накнаду у новцу грађевинског земљишта у јавној својини Града Врања, са катастарске парцеле број: 9865/2у површини од 7 м2,Стошић Драгану, из Врања, као носиоцу права прече куповине и донело следећи

***З А К Љ У Ч А К***

 Утврђује се Предлог Решења о отуђењу уз накнаду у новцу грађевинског земљишта у јавној својини Града Врања, са катастарске парцеле број: 9865/2у површини од 7 м2,Стошић Драгану, из Врања, као носиоцу права прече куповине и доставља Скупштини на разматрање и усвајање.

 Уводне напомене на седници Скупштине поднеће Марина Трајковић, шеф Одсека за имовинско-правне послове.

 **ПРЕДСЕДНИК**

 **ГРАДСКОГ ВЕЋА,**

 др Слободан Миленковић



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

**СКУПШТИНА ГРАДА**

**-председници-**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је Нацрт Решења о отуђењу уз накнаду у новцу грађевинског земљишта у јавној својини Града Врања, са катастарске парцеле број: 9930/1у површини од 192 м2, ради исправке границе суседне катстраске парцеле, Станојковић Дејану, из Врања и донело следећи

***З А К Љ У Ч А К***

 Утврђује се Предлог Решења о отуђењу уз накнаду у новцу грађевинског земљишта у јавној својини Града Врања, са катастарске парцеле број: 9930/1у површини од 192 м2, ради исправке границе суседне катстраске парцеле, Станојковић Дејану, из Врања и доставља Скупштини на разматрање и усвајање.

 Уводне напомене на седници Скупштине поднеће Марина Трајковић, шеф Одсека за имовинско-правне послове

 **ПРЕДСЕДНИК**

 **ГРАДСКОГ ВЕЋА,**

 др Слободан Миленковић



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

**СКУПШТИНА ГРАДА**

**-председници-**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је Нацрт Одлуке о измени и допуни Одлуке о мањим монтажним објектима привременог карактера на територији града Врања и донело следећи

***З А К Љ У Ч А К***

 Утврђује се Предлог Одлуке о измени и допуни Одлуке о мањим монтажним објектима привременог карактера на територији града Врања и доставља Скупштини на разматрање и усвајање.

 Уводне напомене на седници Скупштине поднеће Милош Илић, представник Службе за инвестиције и грађевинско земљиште.

 **ПРЕДСЕДНИК**

 **ГРАДСКОГ ВЕЋА,**

 др Слободан Миленковић

На основу члана 61. Пословника Градског већа („Службени гласник града Врања“, број: 5/24) Градско веће града Врања, на седници одржаној дана: 15.04.2024..донело је

**ОДЛУКУ**

**О УСВАЈАЊУ ЛОКАЛНОГ АКЦИОНОГ ПЛАНА ЗАПОШЉАВАЊА ГРАДА ВРАЊА ЗА 2024 – 2026.ГОД.**

Члан 1.

 УСВАЈА СЕ Локални акциони план запошљавања за 2024-2026.годину. (у даљем тексту ЛАПЗ 2024-2026), у складу са Стратегијом запошљавања у Републици Србији за период од 2021. до 2026. године.

 Члан 2.

 ЛАПЗ 2024-2026. предвиђа реализацију мера активне политике запошљавања од стране града Врања и његових надлежних тела, самостално или у сарадњи са Националном службом за запошљавање и осталим партнерима, у трогодишњем планском периоду.

 Члан 3.

 Одлука објавити у „Службеном гласнику града Врањ“а.

 Члан 5.

 Одлука ступа на снагу наредног дана од дана објављивања у Службеном гласнику града Врања.

**ГРАДСКО ВЕЋЕ ГРАДА ВРАЊА,**

**број: 06-97/6/2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

На основу члана 11. Закона о финансијској подршци породица са децом (Службени гласник РС број 113/17 и 50/18) и члана 61. Пословника Градског већа града Врања („Сл. гласник града Врања, број: 4/2024), Градско веће града Врања на седници одржаној 1504.2024. године, разматрало је захтев Нешић Маје, из Врања, за ослобађање плаћања услуга вртића, за дете Нешић Неду, из Врања, и донело:

**Решење**

Прихвата се захтев Нешић Маје, из Вртања, и даје сагласност Предшколској установи „Наше дете“ у Врању за ослобађање плаћања услуге вртића, за дете Нешић Неду.

**Образложење**

Одредбама члана 11 Закона о финансијској подршци породица са децом (Службени гласник РС број 113/17 и 50/18), прописано је да право на финансијску подршку чине између осталих и регресирање трошкова боравка у предшколској установи деце из материјално угрожених породица. Ставом 3. наведеног члана прописано је да се за обезбеђење наведеног права стара град у складу са законом.

Решењм Градског већа града Врања број 06-231/2/2018-04 утврђена је економска цена програма васпитања и образовања у ПУ "Наше дете" у Врању. Истим решењем у тачки 4 утврђује се категорија деце чији родитељи, односно други законски заступници остварују право на регресирани или бесплатан боравак деце у Предшколској установи „Наше дете“ , и у тачки 10. предвиђена категорија јесу :„деца из материјално угрожених породица на основу закључка Градског већа, уз претходно прибављено мишљење Предшколске установе „Наше дете“ - бесплатно“.

Нешић Маја, из Врања, поднела је захтев за остваривање овог права, а након пријема истог списе предмета достављене су Предшколској установи ради давања стручног мишљења.

У достављеном мишљењу Предшколска установа „Наше дете“ у Врању, налази да ова породица спада у ред породица са потребом за друштвеном подршком, те да је потребно ослободити накнаде за боравак у вртићу, због чега је Градско веће ово мишљење прихватило и донело одлуку као у диспозитиву овог Решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06-97/6/2024-04, дана:15.04.2024. године**

 **ПРЕДСЕДНИК ГРАДСКОГ ВЕЋА,**

 **др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је захтев Предшколске установе „Наше дете“, број: 603-07/24, за избацивање старе столарије из вртића „Бајка“ и донело следећи

***З А К Љ У Ч А К***

 Прихвата се захтев Предшколске установе „Наше дете“, број: 603-07/24 и даје сагласност за уклањање старе столарије из вртића „Бајка“.

 Закључак доставити: Предшколској установи „Наше дете“ и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је захтев Јавног комуналног предузећа „Паркинг сервис“, број: 2024-1404 за одобравање субвенције и донело следећи

***З А К Љ У Ч А К***

 Прихвата се захтев Јавног комуналног предузећа „Паркинг сервис“ Врање, број: 2024-1404 од 15.04.2024. године, с`тим што се налаже директору предузећа да сачини Посебан програм коришћења средстава у виду субвенција из буџета града Врања за 2024. годину и након усвајања од стране Надзорног одбора исти достави Градском већу на даљу надлежност.

 Закључак доставити: Јавном комуналном предузећа „Паркинг сервис“ и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-97/7/2024-04**

**Дана: 15.04.2024. године**

**В р а њ е**

**Улица: Краља Милана 1**

На основу члана 137. став 1, члана 167. став 2 Закона о општем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16,47/18 и 115/21), члана 6 став 1 тачка 8 Пословника Градског већа (Службени гласник града Врања бр. 5/24), члана 54 Одлуке о социјалној заштити (Службени гласник града Врања бр. 44/16) у предмету по жалби Маркић Љубице из Врања, ул. Милунке Савић 37 изјављене на Решење Центра за социјални рад број 55333-3245/2023, од 08.03.2024. године Градско веће града Врања, на седници одржаној 15.04.2024. године, донело је:

**Р е ш е њ е**

**Одбија се жалба** Маркић Љубице из Врања, ул. Милунке Савић 37 изјављена на Решење Центра за социјални рад број 55333-3245/2023, од 08.03.2024. године, **као неоснована.**

**О б р а з л о ж е њ е**

Центар за социјални рад града Врања донео је Решење бр. 55333-3245/2023, од 08.03.2024. године којим се Маркић Љубици одбија право на једнократну новчану помоћ.

На донето Решење жалбу је благовремено изјавила Маркић Љубица, у којој истиче да сматра да јој је новчана помоћ потребна. Истиче да њена ћерка са породицом живи у Нишу, син Драган живи са сином у посебној кући у дворишту, али годинама не разговара са својим сином.

Увидом у списе предмета утврђено је да је:

* Маркић Љубица из Врања, улица Милунке Савић поднела захтев за једнократну новчану помоћ Центру за социјални рад 08.12.2023. године ради набавке огрева.
* Да је уз захтев поднела фотокопију личне карте, извештај ОТП банке и медицинску документацију.
* Да је Центар за социјални рад по службеној дужности прибавио Извештај о исплаћеним пензијама и новчаним накнадама из базе исплате ПИО фонда.
* Да је Комисија за социјална давања разматрала захтев на седници одржаној дана 23.02.2024. године и донела одлуку о одбијању захтева
* Да је Центар за социјални рад града Врања донео Решење бр. 55333-3245/2023, од 08.03.2024. године, којим се Маркић Љубици одбија право на једнократну новчану помоћ јер је породица материјално обезбеђена.

Одлучујући о поднетој жалби, Градско веће је у смислу члана 162 став 1 Закона о опптем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ) утврдило да је жалба благовремена, допуштена и изјављена од стране овлашћеног лица, па је након оцене жалбених навода, ожалбеног решења и комплетних списа ове управне ствари, нашло да жалба није основана.

Одредбама члана 41. Одлуке о социјалној заштити ( Службени гласник града Врања бр. 44/2016) прописано је да право на једнократну новчану помоћ има појединац и породица који се изненада или тренутно нађу у изузетно тешкој ситуацији коју не могу самостално да превазиђу.

Увидом у списе предмета, може се закључити да се подносилац захтева није изненада нашла у веома тешкој ситуацији, јер се на основу Извештаја о исплаћеним пензијама и новчаним накнадама из базе исплате ПИО фонда може закључити да остварује право на пензију у месечном износу од 34.740,00 динара, те нису испуњени услови за признавање наведеног права.

Решавајући у овој управној ствари, а имајући у виду да је захтев поднет 08.12.2023. године Градско веће је узело у обзир чињеницу да је свим пензионерима у новембру месецу 2023. године из буџета Републике Србије исплаћена једнократна новчана помоћ у износу од 20.000,00 динара.

На основу напред наведеног, а имајући у обзир одредбе члана 41 Одлуке о социјалној заштити ( Службени гласник града Врања бр. 44/2016) Градско веће је одлучило као у диспозитиву решења.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА,**

**дана:15.04.2024. године, број:06-97/7/2024-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

На основу члана 121. став 3 и члана 138 став 1 Закона о спорту (Службени гласник Републике Србије бр.10/16), члана 14. став 4. Правилника о одобравању и финансирању програма којима се задовољавају интереси грађана у граду Врању, (Службени гласник града Врања бр. 23/18 и 44/20) и члана 61 Пословника Градског већа бр. 5/24) Градско веће града Врања на седници одржаној 15.04.2024. године разматрало је Допуну предлога одлуке о одобравању и финансирању програма у области спорта којима се задовољавају потребе и интереси грађана у граду Врању из буџета града Врања у 2024. години бр. 02-109/2024-04 од 25.03.2024. године и донело је:

**РЕШЕЊЕ**

**о одобравању програма и додели средстава за реализовање програма којима се остварује општи интерес у области спорта на територији града Врања у 2024. години**

1. ОДОБРАВА СЕ ПРОГРАМ И ДОДЕЉУЈУ средства  **Клубу диизача тегова Младост Врање** у износу од **200.000,00 динара**, за реализовање Годишњег програма у 2024 години.

2. Са **Клубом дизача тегова Младост**, у име града закључиће уговор градоначелник, којим ће се уредити међусобна права и обавезе.

3.Ово решење је коначно и против њега се може водити управни спор.

**О б р а з л о ж е њ е**

Чланом 137 Закона о спорту (Службени гласник Републике Србије бр. 10/16) утврђене су потребе и интереси грађана за чије се остваривање обезбеђују средства у буџету јединице локалне самоуправе, као и поступак одобравања годишњих програма спортских организација. Сагласно томе, спроведен је поступак на основу Правилника о одобравању и финансирању програма којима се задовољавају поптребе и интереси граћана у граду Врању, и у складу с тим, Комисија за избор и оцену пројеката у области спорта на територији града Врања, извршила је стручни преглед и оцену годишњих програма, на основу закона и критеријума наведених у јавном позиву и поднела је Градском већу доставила Допуну предлога одлуке о одобравању и финансирању програма у области спорта којима се задовољавају потребе и интереси грађана у граду Врању из буџета града Врања у 2024. години бр. 02-109/2024-04 од 25.03.2024. године, којим се предлаже да се одобри годишњи програм **Клубу дизача тегова Младост**, који је Градско веће града Врања једногласно прихватило

На основу напред наведеног, Градско веће је одлучило као у диспозиву Решења.

**ПОУКА О ПРАВНОМ ЛЕКУ**: Против овог решења може се поднети тужба Управном суду у Београду, у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

 **број: 06-97/8/2024-04, дана:15.04.2024. године**

**Председник Градског већа,**

 **др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/9//2024-04

Дана:15.04.2024. године

**В р а њ е**

На основу члана 63 став 1 тачка 28 Статута града Врања (Службени гласник града Врања бр.37/18,36/20, 11/22 и 3/23) члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 15.04.2024. године, разматрало је Ценовник услуга Јавне установе „Народни универзитет“ Врање бр.382-1 од 28.02.2023. године и донело следеће:

***Решење***

**Члан 1**

 Даје се сагласност на Ценовник услуга Јавне установе „Народни универзитет“ Врање бр.382-1 од 28.02.2023. године .

**Члан 2**

Решење ступа на снагу даном доношења.

 **ГРАДСКО ВЕЋЕ ГРАДА ВРАЊА,**

**број: 06-97/9/2024-04, дана:15.04.2024. године**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-97/2024-04

Дана:15.04.2024. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 15.04.2024. године, разматрало је Допуну извештаја о контроли утрошених средстава организација у области спорта бр. Сл-1/2024-07 од 07.03.2024. године и донело следећи

***З А К Љ У Ч А К***

 Прихвата се Допуна извештаја о контроли утрошених средстава организација у области спорта бр. Сл-1/2024-07 од 07.03.2024. године.

 Закључак доставити: Одељењу за буџет и финансије, Одсеку за образовање, културу, спорт и омладину и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**